
ŠAKIŲ RAJONO SAVIVALDYBĖS TARYBA

SPRENDIMAS 

DĖL PROJEKTO „GRIŠKABŪDŽIO IR BARZDŲ MEDINĖS ARCHITEKTŪROS PAVELDO IŠSAUGOJIMAS IR ATGAIVINIMAS“
2013 m. gegužės 30 d. Nr. T-200
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 straipsnio 2 dalies 41 punktu ir 18 straipsnio 1 dalimi, nusprendžia: 


1. Pritarti projekto „Griškabūdžio ir Barzdų medinės architektūros paveldo išsaugojimas ir atgaivinimas“ rengimui ir įgyvendinimui.

2. Rengti ir teikti paraišką EEE ir Norvegijos finansinio mechanizmo 2009-2014 m. programos „Kultūros ir gamtos paveldo išsaugojimas ir atgaivinimas“ finansavimo krypties „Medinio nekilnojamojo kultūros paveldo (pastatų) tvarkybos darbai“ finansavimui.


3. Įgyvendinti projektą „Griškabūdžio ir Barzdų medinės architektūros paveldo išsaugojimas ir atgaivinimas“ su partneriu - Griškabūdžio Kristaus Atsimainymo parapija. 

4. Patvirtinti:

4.1. reikiamą iki 10 proc. projekto vertės bendrafinansavimą, formuojamą iš projekto partnerio, Kultūros paveldo departamento prie Kultūros ministerijos ir Šakių rajono savivaldybės biudžeto lėšų;

4.2. kad projektas nenumatytas įgyvendinti pagal Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos Respublikos ūkio ministerijos įgyvendinamas Sanglaudos skatinimo veiksmų programos priemones „Viešųjų nekilnojamųjų kultūros paveldo objektų kompleksiškas pritaikymas turizmo reikmėms“, „Viešosios paskirties pastatų renovavimas nacionaliniu lygiu“, „Viešosios paskirties pastatų renovavimas regioniniu lygiu“, Europos Žemės ūkio fondo kaimo plėtrai Lietuvos kaimo plėtros 2007 -2013 metų programos priemonę „Vietos plėtros strategijų įgyvendinimas“ ar pagal kitas EB ar nacionalinių fondų ir programų lėšomis įgyvendinamas priemones, siekiant išvengti dvigubo finansavimo rizikos.

4.3. kad projektas bus įtrauktas į Marijampolės Regiono plėtros 2014-2020 metų strateginį planą iki projekto įgyvendinimo pabaigos. (Projektas įtrauktas į rajono savivaldybės 2011-2017 metų plėtros patikslinto plėtros strateginio plano įgyvendinimo priemones).

5. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.


6. Skirti rajono savivaldybės administracijos Regioninės plėtros skyriaus projektų koordinatorę Janiną Povilaitytę atsakinga už projekto “Griškabūdžio ir Barzdų medinės architektūros paveldo išsaugojimas ir atgaivinimas” paraiškos parengimą bei projekto įgyvendinimą. 

7. Skirti projekto finansininke rajono savivaldybės administracijos Centralizuotos buhalterijos skyriaus vyresniąją specialistę Daliją Bakšienę.

